Милош Васић (Неменикуће, 27. фебруар 1859 — Београд, 20. октобар 1935) био је генерал српске војске и дивизијски генерал југословенске војске. Идејни је творац "Закона о устројству војске" Краљевине Србије из 1901. године којим је уведен нови чин бојног војводе. У тај највиши чин унапређена су четири генерала српске војске током балканских и Првог светског рата. Такође је остао упамћен као конструктор ручне бомбе четвртастог облика која је по њему названа "Васићка".